Националът Йордан Михайлов вече е част от „Чардафон“ | Габрово | stovesti.info
05-01-2020 00:00:00
Прочетена: 605 пъти
Йордан Михайлов ще подсили състава на „Чардафон“ за втория полусезон в „А“ Републиканската хандбална група.
Опитният плеймейкър, който до момента беше основен мотор на вицешампиона „Добруджа“, се споразумя с ръководството на габровския клуб и ще облече зеления екип за решителните битки от първенството през 2020-та. Михайлов беше част от възстановения мъжки национален отбор, който в началото на 2019-та участва в първата фаза от квалификациите за Европейското първенство в Люксембург. Там България зае второ място в спор с отборите на Великобритания, Ирландия и домакина Люксембург.
33 годишният разпределител е роден в с.Българене. Юноша е на местния „Ботев“. Забелязан е от селекционера на националния отбор и ХК „Спартак” (Варна) Пенко Златев и бързо се превръща в основна фигура за отбора на варненци. След три годишно пребиваване в „Спартак“ следва и периода на титлите - общо 9 на брой с отборите на „Локомотив“ (Варна), „Шумен“ и „Фрегата“ (Бургас). Завръщането му в „Спартак“ е за кратко и следват нови предизвикателства с отборите на ХК „Беньозе” (Лиеж, Белгия) и „Добруджа“ (Добрич).
„Йордан Михайлов е отлично познат на отбора и привържениците ни. Той беше в основата на това три годишните ни опити да стигнем до финала на първенството да се окажат безуспешни (б.а. „Чардафон“ губи в три поредни години полуфиналния плейоф срещу състава на „Добруджа“). Сега, когато сме на крачка от финал в турнира Купа България и сме едни от основните фаворити за спечелването на трофея, се надяваме, че точно неговия опит и качествата му ще се окажат нещото, което ни е липсвало”, сподели играещият треньор на габровския тим Христо Данаилов. Първенството в мъжката „А“ РХГ се подновява следващия уикенд. Първият мач на „Чардафон“ от втория полусезон е на 12-ти януари (неделя) срещу състава на „Локомотив“ в (Горна Оряховица). Очаква се там да бъде и дебютът на Михайлов със зелената фланелка.
Бизнесменът Петър Петров показа как трябва да се подкрепя габровския спорт
„Чардафон“ започва битката за бронза срещу „Спартак“ (Варна) тази неделя
ХК„Бъки“ е абсолютният №1 при девойките до 19 години
ХК „Бъки“ спечели четвърта Купа България за 2019-та
„Бъки“ загуби от „Свиленград“ в I кръг от основната фаза
"Бъки" удари "Свиленград" като гост в първия си мач за 2019-таЖенският отбор на „Бъки“ направи отличен старт на 2019-та - годината, в която клубът ще отбележи 20 години от своето основаване
Девойките на „Бъки“ защитиха Купа България
„Чардафон“ приема „Осъм“ в търсене на четвърта поредна победа
„Бъки“ си върна на „Шумен 98“ и се класира на полуфинал за Купата